
     Republika Hrvatska
 Općinski sud u Bjelovaru
Stalna služba u Pakracu 
        Prekršajni odjel
Broj: Pp-2057/2026-8



U    I M E    R E P U B L I K E    H R V A T S K E

P R E S U D A

Općinski sud u Bjelovaru, Stalna služba u Pakracu, po sutkinji ovoga suda Ranki Mikelić uz sudjelovanje zapisničarke Brigite Kasner u prekršajnom predmetu protiv  okrivljenika Nine Plažanin iz Lipika, ulica  Slavonska 41 postupajući po optužnom prijedlogu Policijske postaje Pakrac  Klasa: 211-07/26-5/20855, Urbroj: 511-22-07-26-1 od 11. kolovoza 2026., radi prekršaja iz članka 199. stavak 2. kažnjivo po članku 199. stavak 7., zbog prekršaja iz čl.53. st.1. kažnjivo po članku 53. stavak 5., zbog prekršaja iz članka 286. st.1. kažnjivo po članku 286. stavak 12. Zakona o sigurnosti prometa na cestama (Narodne novine Republike Hrvatske broj 67/2008, 48/2010, 74/2011, 80/2013, 158/2013, 92/2014, 64/2015, 108/2017, 70/2019, 42/2020, 85/2022, 114/2022, 133/2023, 145/2024), nadležan temeljem članka 94. Prekršajnog zakona (Narodne novine Republike Hrvatske broj 107/2007, 39/2013, 157/2013, 110/2015, 70/2017, 118/2018, 114/2022, 86/2026), nakon održanog ročišta dana 12. kolovoza 2026.g. u nazočnosti okrivljenika, dana   4. rujna 2026.

p r e s u d i o    j e

okrivljenik Nino Plažanin, OIB: 89897812294, sin Pere i Vesne rođ. Kovač, rođen 19.03.1989. u Pakracu, s prebivalištem u Siraču, N.Š.Zrinskog 16, a s boravištem u Lipiku, ul. Slavonska 41, po narodnosti  Hrvat, državljanin Republike Hrvatske, pismen, 
elektrotehničar, po zanimanju pomoćni radnik u Šumariji Sirač, mjesečna primanja od 350,00 -1.500,00 eura, vlasnik vozila  i motocikla, neoženjen, bez djece, pravomoćno prekršajno kažnjavan odlukom PP Pakrac broj  211-07/25-4/78720 od 01.08.2025. pravomoćno 30.08.2025. zbog prekršaja iz članka 53. stavak 4. Zakon o sigurnosti prometa na cestama  i presudom Općinskog suda  u Bjelovaru broj Pp-3814/2024 od 30.01.2026. pravomoćno 01.04.2026. zbog prekršaja iz članka 14. i 17. Zakona o prekršajima protiv javnog reda i mira i zbog prekršaja iz članka 199. stavak 7. i članka 282. stavak 9. Zakona o sigurnosti prometa na cestama, kazneno neosuđivan, vodi se drugi prekršajni postupak, vodi se kazneni postupak, 


k r i v    j e

I. što je dana 11. kolovoza 2026. u 19:46 sati u Lipiku, ulica Matije Gupca kbr.105  zatečen da upravlja osobnim automobilom marke  „BMW 320 D“ reg. oznake DA 625-IA pod utjecajem alkohola u koncentraciji od 1,60 g/kg, a što umanjeno za granicu dopuštene pogreške mjerenja od 0,1 g/kg iznosi 1,50 g/kg, a što je utvrđeno alkometrom marke "Drager 7000“, 

dakle, u prometu na cesti upravljao vozilom pod utjecajem alkohola iznad 1,00 do 1,50 g/kg,

II.  istom prilikom, kretao se  brzinom od 106 km/h, u naselju gdje je ograničenje brzine prometnim znakom ograničeno na 70 km/h, a što umanjeno za 10 % iznosi 95 km/h, a što je utvrđeno pomoću uređaja CAM-4 serijskog broja LE1108, dakle kretao se brzinom koja je za 25 km/h veća od dopuštene brzine,

dakle, u prometu na cesti kao vozač kretao se u naselju brzinom koja je za više od 20-30 km/h veća od dopuštene brzine kretanja vozila,

III.  istom prilikom, u prometu na cesti upravljao navedenim motornim vozilom prije  ponovnog stjecanja prava na upravljanje, odnosno uvidom u IS MUP-a RH vidljivo je da je PP Daruvar izdala Rješenje da se ukida i oduzima vozačka dozvola ser. broja 12455913,  s početkom mjere od dana 02.06.2026. 

dakle, u prometu na cesti upravljao motornim vozilom nakon izvršnosti rješenja o   ukidanju vozačke dozvole, a prije ponovnog stjecanja prava na upravljanje  motornim vozilima,

čime je počinio prekršaje:
pod točkom I. iz članka 199. stavak 2. kažnjivo po članku 199. stavak 7. Zakona o sigurnosti prometa na cestama,
pod točkom II. iz članka 53. stavak 1. kažnjivo po članku 53. stavak 5. Zakona o sigurnosti prometa na cestama,
pod točkom III. iz članka 286. stavak 1. kažnjivo po članku 286. stavak 12. Zakona o sigurnosti prometa na cestama, 

te mu se temeljem istih zakonskih odredbi
za prekršaj pod točkom I. utvrđuje novčana kazna u iznosu od 1000,00 Eura (jedna tisuća eura),
za prekršaj pod točkom II. utvrđuje novčana kazna u iznosu od 130,00 Eura (sto trideset eura),

te mu se primjenom članka 39. Prekršajnog zakona

i z r i č e

ukupna novčana kazna u iznosu od  1130,00 Eura (jedna tisuća sto trideset eura),



za prekršaj pod točkom III.
i z r i č e 

kazna zatvora u trajanju od 15 (petnaest) dana.
Temeljem članka 40. Prekršajnog zakona u izrečenu  kaznu zatvora uračunava se vrijeme uhićenja okrivljenika od 11. kolovoza 2026. u 19:46 sati  do 25. kolovoza 2026. u 19:46 sati kao 15 (petnaest) dana  zatvora, te je kazna zatvora u cijelosti izvršena.

Temeljem članka 139. stavak 3. Prekršajnog zakona okrivljenik je dužan snositi ukupne paušalne troškove prekršajnog postupka u iznosu od 50,00 Eura (pedeset eura)

Okrivljenik je dužan novčanu kaznu i troškove postupka platiti u roku od 60 (šezdeset) dana po pravomoćnosti presude.

Ukoliko okrivljenik u ostavljenom roku plati 2/3 novčane kazne, ista će se smatrati u cijelosti plaćenom, protekom navedenog roka ista će se prisilno naplatiti, a ukoliko se ne uspije prisilno naplatiti u roku od dvije godine  u punom iznosu, ista će se zamijeniti kaznom zatvora u trajanju od  29 (dvadeset devet) dana.

Ukoliko okrivljenik troškove prekršajnog postupka ne plati u ostavljenom roku, isti će se prisilno naplatiti u roku od 5 (pet) godina


Obrazloženje

1. Ovlašteni tužitelj Policijska postaja  Pakrac izdala je protiv okrivljenika Nine Plažanin optužni prijedlog Klasa: 211-07/26-5/20855, Urbroj: 511-02-07-26-1 od 11. kolovoza 2026., radi prekršaja iz članka 199. stavak 2. kažnjivo po članku 199. stavak 7., iz članka 53. stavak 1., kažnjivo po članku 53. stavak 5. i članka 286. stavak 1., kažnjivo po članku 286. stavak 12. Zakona po sigurnosti prometa na cestama. 

2. Ovlašteni tužitelj dostavio je sudu optužni prijedlog (stranica spisa 1-3), zapisnik o ispitivanju prisutnosti alkohola, droga ili lijekova u organizmu (strana spisa 4-5), obavijest počinitelju prekršaja (strana spisa 6), izvješće o uhićenju (strana spisa 7-8), izjava o odricanju prava na branitelja (strana spisa 9), zapisnik o izmjerenoj brzini kretanja vozila (strana spisa 11), izlist iz evidencije MUP-a (strana spisa 12-13),  rješenje PP Daruvar broj UP/I-211-03/26-07/1680 (strana spisa 14-15), pravomoćnosti obavezni prekršajni nalozi (strana spisa 16-19), presuda broj Pp-3814/2024 s potvrdom pravomoćnosti (strana spisa 20-35), rješenje PP Daruvar broj  UP/I-211-03/26-07/1680 s klauzulom pravomoćnosti (strana spisa 36-37).  

3. Sud je pribavio izvadak iz prekršajne evidencije Ministarstva pravosuđa Republike Hrvatske iz kojeg proizlazi da je okrivljenik pravomoćno prekršajno kažnjavan odlukom PP Pakrac broj  211-07/25-4/78720 od 01.08.2025. pravomoćno 30.08.2025. zbog prekršaja iz članka 53. stavak 4. Zakon o sigurnosti prometa na cestama  i presudom Općinskog suda  u Bjelovaru broj Pp-3814/2024 od 30.01.2026. pravomoćno 01.04.2026. zbog prekršaja iz članka 14. i 17. Zakona o prekršajima protiv javnog reda i mira i zbog prekršaja iz članka 199. stavak 7. i članka 282. stavak 9. Zakona o sigurnosti prometa na cestama. 

4. Okrivljenik je uhićen dana 11. kolovoza 2026. u 19:46 sati i doveden ovom sudu 12. kolovoza 2026. u 10:20 sati.

5. Sud je proveo žurni postupak, jer je okrivljenik uhićen.

6. Propisno upozoren okrivljenik se odrekao prava na branitelja te je iznoseći svoju obranu izjavio da osporava počinjenje prekršaja, a smatra se krivim. Ne osporava da je dana 11.08.2026. u 19:46 sati kroz Mjesto Lipik ulicom Matije Gupca kod kbr.105 u prometu na cesti upravljao osobnim vozilom BMW 320 B reg.oznaka DA-625-IA Ne osporava da je prije nego što je krenuo upravljati vozilom konzumirao alkohol, a da su policijski službenici malo sačekali sigurno bi bila manja koncentracija od utvrđene 1,50 g/kg. Podvrgnuo se je preliminarnom ispitivanju na droge, kojom prilikom je bio pozitivan na THC nakon čega se je podvrgnuo i vađenju krvi i urina.  U odnosu na izmjerenu brzinu kretanja vozila ne može se izjasniti da li je vozio 25 km više od dozvoljene brzine, jer nije gledao na brzinomjer automobila. Zna da mu je ukinuta i oduzeta vozačka dozvola 12455913, jer je primio rješenje PP Daruvar od dana 28.05.2026.  s početkom primjene od 02.06.2026.
Na posebno pitanje suca okrivljenik izjavljuje da protiv navedenog rješenja nije pokretao upravni spor pred Upravnim sudom u Zagrebu. Znao je da ne smije voziti, ali je išao isprobati auto do kružnog toka u Dobrovcu, otprilike oko 5 km. 

6.1. U završnoj riječi okrivljenik izjavljuje da moli sud za blagost pri kažnjavanju. 

7. Temeljem ovako provedenog prekršajnog postupka, temeljem obrane okrivljenika,  uvida u zapisnik o ispitivanju prisutnosti alkohola, zapisnik o izmjerenoj brzini kretanja i rješenje Policijske postaje Daruvar Klasa: UP/I-211-03/26-07/1680, urbroj:511-02-07-26-4 od 28. svibnja 2026. pravomoćno 3.7.2026 i izvršno 2.6.2026. godine, sud je na nedvojben utvrdio da je okrivljenik dana 11. kolovoza 2026. u 19:46 sati u Lipiku, ulica Matije Gupca kbr.105  zatečen da upravlja osobnim automobilom marke  „BMW 320 D“ reg. oznake DA 625-IA pod utjecajem alkohola u koncentraciji od 1,60 g/kg, a što umanjeno za granicu dopuštene pogreške mjerenja od 0,1 g/kg iznosi 1,50 g/kg, a što je utvrđeno alkometrom marke "Drager 7000“, dakle, u prometu na cesti upravljao vozilom pod utjecajem alkohola iznad 1,0 do 1,50 g/kg, te da se  istom prilikom kretao  brzinom od 106 km/h, u naselju gdje je ograničenje brzine prometnim znakom ograničeno na 70 km/h, a što umanjeno za 10 % iznosi 95 km/h, a što je utvrđeno pomoću uređaja CAM-4 serijskog broja LE1108, dakle kretao se brzinom koja je za 25 km/h veća od dopuštene brzine, dakle, u prometu na cesti kao vozač kretao se u naselju brzinom koja je za više od 20-30 km/h veća od dopuštene brzine kretanja vozila, te da je istom prilikom, u prometu na cesti upravljao navedenim motornim vozilom prije  ponovnog stjecanja prava na upravljanje, odnosno uvidom u IS MUP-a RH vidljivo je da je PP Daruvar izdala Rješenje da se ukida i oduzima vozačka dozvola ser. broja 12455913,  s početkom mjere od dana 02.06.2026., dakle, u prometu na cesti upravljao motornim vozilom nakon izvršnosti rješenja o ukidanju vozačke dozvole, a prije ponovnog stjecanja prava na upravljanje  motornim vozilima, čime je počinio prekršaje pod točkom I. iz članka 199. stavak 2. kažnjivo po članku 199. stavak 7. Zakona o sigurnosti prometa na cestama, pod točkom II. iz članka 53. stavak 1. kažnjivo po članku 53. stavak 5. Zakona o sigurnosti prometa na cestama, pod točkom III. iz članka 286. stavak 1. kažnjivo po članku 286. stavak 12. Zakona o sigurnosti prometa na cestama, u realnom stjecaju, te ga je oglasio krivim.

8. Odlučujući o prekršajnoj sankciji koju će primijeniti prema okrivljeniku, za prekršaj  pod točkom I. sud je na strani okrivljenika kao otegotne okolnosti cijenio izuzetno veliku koncentraciju alkohola u organizmu i dosadašnju prekršajnu kažnjavanost  za istovrsni prekršaj, dok olakotnih okolnosti nije našao, te mu je izrekao novčanu kaznu u iznosu od 1000,00 Eura (jedna tisuća eura), smatrajući da je ista primjerena težini počinjenog prekršaja i da će se istom postići svrha kažnjavanja.

8.1. Odlučujući o prekršajnoj sankciji koju će primijeniti prema okrivljeniku, za prekršaj  pod točkom II. sud je na strani okrivljenika kao otegotne okolnosti cijenio dosadašnju prekršajnu kažnjavanost, dok olakotnih okolnosti nije našao, te mu je izrekao zakonom propisanu novčanu kaznu u iznosu od 130,00 Eura (jedna stotina trideset eura), smatrajući da je ista primjerena težini počinjenog prekršaja i da će se istom postići svrha kažnjavanja.

8.2. Odlučujući o prekršajnoj sankciji koju će primijeniti prema okrivljeniku, za prekršaj  pod točkom III. sud je na strani okrivljenika kao otegotne okolnosti cijenio dosadašnju prekršajnu kažnjavanost, dok olakotnih okolnosti nije našao, te mu je izrekao  kaznu zatvora u trajanju od 15 (petnaest) dana, smatrajući da je ista primjerena težini počinjenog prekršaja i da će se istom postići svrha kažnjavanja.

8.3. Temeljem članka 40. Prekršajnog zakona u izrečenu  kaznu zatvora uračunava se vrijeme uhićenja okrivljenika od 11. kolovoza 2026. u 19:46 sati  do 25. kolovoza 2026. u 19:46 sati kao 15 (petnaest) dana  zatvora, te je kazna zatvora u cijelosti izvršena.

9. Temeljem članka 139. stavak 3. Prekršajnog zakona okrivljenik je dužan snositi paušalne troškove prekršajnog postupka u iznosu od 50,00 Eura (pedeset eura) koji su odmjereni  sukladno složenosti i trajanju sudskog postupka.

9.1.Okrivljenik je dužan novčanu kaznu platiti u roku od 60 (šezdeset) dana po pravomoćnosti presude.

9.2.Ukoliko okrivljenik u ostavljenom roku plati 2/3 novčane kazne, ista će se smatrati u cijelosti plaćenom, protekom navedenog roka ista će se prisilno naplatiti, a ukoliko se ne uspije prisilno naplatiti u roku od dvije godine  u punom iznosu, ista će se zamijeniti radom za opće dobro uz suglasnost i zahtjev okrivljenika ili  kaznom zatvora u trajanju od  29 (dvadeset devet) dana.

9.3. Ukoliko okrivljenik troškove prekršajnog postupka ne plati u ostavljenom roku, isti će se prisilno naplatiti u roku od 5 (pet) godina.

10. S obzirom na naprijed izloženo presuđeno je kao u izreci presude.


Pakrac, 4. rujna 2026.



      							                               Sutkinja:
					                                            Ranka Mikelić, v.r.





Uputa o pravnom lijeku:
Protiv ove presude ovlašteni tužitelj i okrivljenik imaju pravo žalbe Visokom prekršajnom sudu Republike Hrvatske u Zagrebu, u roku od 8 (osam) dana od dana prijama presude, a putem ove Stalne službe u Pakracu, u dva istovjetna primjera.

Dostaviti:
1. ovlaštenom tužitelju,
2. okrivljeniku, 
3. ovlaštenom tužitelju, po pravomoćnosti,
4. na izvršenje, po izvršnosti,
5. prekršajna evidencija,
6. spis.

Za točnost otpravka - ovlašteni službenik:
                    Brigita Kasner  
image1.png
e




